CELEX: 62015TN0229
Language: et
Date: 2015-05-04 00:00:00
Title: Kohtuasi T-229/15: 4. mail 2015 esitatud hagi – European Dynamics Luxembourg jt versus Euroopa Pangandusjärelevalve

10.8.2015   
            
            
               ET
            
            
               Euroopa Liidu Teataja
            
            
               C 262/31
            
         4. mail 2015 esitatud hagi – European Dynamics Luxembourg jt versus Euroopa Pangandusjärelevalve
   (Kohtuasi T-229/15)
   (2015/C 262/42)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka), European Dynamics Belgium SA (Brüssel, Belgia) (esindajad: advokaadid I. Abazis ja M. Sfyri)
   
      Kostja: Euroopa Pangandusjärelevalve (EBA)
   
      Nõuded
   
   Hageja palub Üldkohtul:
   
               —
            
            
               tühistada EBA otsus, mis on hagejatele teatavaks tehtud Euroopa Pangandusjärelevalve tegevdirektori 2. märtsi 2015. aasta kirjaga ja millega EBA piiratud hankemenetluses nr 2014/S 158–283576 (EBA/2014/06/OPS/SER/RT) „Ajutise tööjõu vahendamine; 1. osa: Ajutise tööjõu vahendamine infotehnoloogia sektoris” lükkas tagasi hagejate pakkumise 1. osa;
            
         
               —
            
            
               mõista EBA-lt välja kahju, mis on hagejatele tekitatud sellega, et neilt võeti võimalus, et nende pakkumus tunnistatakse edukaks raamlepingu EBA/2014/06/OPS/SER/RT 1. osas, ning mille suurus hagejate hinnangul ex aequo et bono põhimõtte kohaselt on kolmsada tuhat eurot (3 00  000 eurot), millele lisandub intress, mida arvutatakse kohtuotsuse kuulutamise kuupäevast, või mõni muu summa, mille suurust Üldkohus peab sobivaks;
            
         
               —
            
            
               mõista kõik hagejate kohtukulud välja EBA-lt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et EBA on rikkunud põhjendamiskohustust, kuna hagejate tehnilise pakkumuse hinnang on ebapiisavalt põhistatud.
            
         
               2.
            
            
               Teine väide, et on rikutud lepingudokumente ja liidu õigust, mis puudutab ilmselgete hindamisvigade esinemist.